Կարոլ Սվիդերսկի

**Կարոլ Գժեգոժ Սվիդերսկի** (, ), լեհ ֆուտբոլիստ, ամերիկյան** **«Շարլոթ» ակումբի և Լեհաստանի ազգային հավաքականի հարձակվող։ Երկու ՈՒԵՖԱ Եվրոպայի առաջնության (2020 и 2024) և Ֆուտբոլի աշխարհի առաջնություն 2022 մասնակից։

## Ակումբային կարիերա
«Ռավիա» և «ՍՄՍ Լոդզ» դպորցների սան։ 2014 թվականից եղել է «Յագելոնի» ակումբի խաղացող։ 2014 թվականի օգոստոսի 23-ին դեբյուտել է Լեհաստանի առաջնությունում «Շլյոնսկա» ակումբի դեմ մենամարտում՝ փոխարինման դուրս գալով 90-րդ րոպեին Մաչեյ Գայոսի փոխարեն։ Դեբյուտային շրջանում իրականացրել է ընդամենը յոթ հանդիպում, խփել է մեկ գոլ՝ 2015 թվականի հունիսի 3-ին «Պոգոնի» ակումբի դարպասին։

Սկսած 2015-2016 թվականների Լեհաստանի ֆուտբոլի առաջնության մրցաշրջանից Կարոլը եղել է մեկնարկային կազմի խաղացողը և հիմնական հարձակվողը։ Խաղացել է 31 խաղ, որոնցից կեսում նա հանդես է եկել մեկնարկային կազմում, խփել է 4 գոլ։ 2015 թվականի հունիսի 2-ին դեբյուտել է միջազգային խաղերում ՈՒԵՖԱ Եվրոպայի Լիգայի որակավորման փուլում «Կրուոի» ակումբի դեմ մենամարտում։

2019 թվականի հունվարին Սվիդերսկին տեղափոխվեց Հունաստանի Սուպերլիգայի ՊԱՕԿ։ Ըստ մամուլի տվյալների՝ տրանսֆերի արժողությունը կազմել է ավելի քան 2 միլիոն եվրո։ Սուպերլիգայում նա դեբյուտել է հունվարի 27-ին  «ՕՖԻ Կրետե» ակումբի դեմ խաղի ժամանակ՝ 81-րդ րոպեին փոխարինելով Օմար Էլ-Քադուրիին։ Հունվարի 30-ին «Պաս Յանին» ակումբի դեմ խաղում խփեց իր առաջին գոլը՝ ի օգուտ ՊԱՕԿ-ի։

2022 թվականի հունվարի 26-ին Սվիդերսկին պայմանագիր կնքեց MLS «Շարլոթ» ակումբի հետ՝ դառնալով ամերիկյան լիգայի նոր ֆրանշիզայի պատմության մեջ առաջին նշանակված խաղացողը։ Պայմանագրի ժամկետը հաշվված է մինչև 2025 թվականի միցաշրջանի ավարտը և դիտարկվում է մինչև 2026 թվականի մրցաշրջանը պայմանագրի երկարաձգման հնարավրությունը։ «Շարլոթ» համար նա դեբյուտել է մարտի 5-ին «Լոս Անջելես Գալաքսի» ակումբի դեմ խաղի ժամանակ։ Մարտի 19-ին «Նյու-Ինգլանդ Ռևոլյուշոն» ամկումբի դեմ խաղում խփել է իր առաջին գոլերը՝ ի օգուտ «Շարլոթ»-ի՝ խփելով կրկնակի գոլ։ Սեպտեմբերի 17-ին մրցաշրջանի ընթացում երրորդ անգամ «Չիկագո Ֆայր» ակումբի դեմ խաղում գրանցեց դուբլ, ինչի շնորհիվ դարձավ MLS շաբաթվա խաղացող։

2024 թվականի փետրվարի 1-ին Սվիդերսկին վարձույթով տեղափոխվեց իտալական Սերիա A «Հելլաս Վերոնա»՝ մինչև հունիսի 30-ը գնման տարբերակով։

## Կարիերան հավաքականում
Սվիդերսկին եղել է Լեհաստանի՝ մինչև 18 և 19 տարեկանների պատանեկան հավաքականներիհիմնական հարձակվողը։ Մասնակցել է 2016 թվականի Եվրոպայի՝ մինչև 19 տարեկան պատանիների առաջնության որակավորման և էլիտային նախընտրական խաղերին, սակայն հավաքականի հետ եզրափակիչ այդպես էլ չհասավ։

Լեհաստանի հավաքականի կողմից Սվիդերսկին դեբյուտել է 2021 թվականի մարտի 28-ին 2022 թվականի աշխարհի առաջնության նախընտրական փուլին, որտեղ, երկրորդ թայմում Ռոբերտ Լևանդովսկու փոխարեն դուրս գալով խաղադաշտ, գոլ խփեց։ Հավաքականի կազմում ընդգրկվեց 2020 թվականի Եվրոպայի առաջնության ժամանակ։ Հավաքականի կազմում խաղացել է նաև 2022 թվականի Ֆուտբոլի աշխարհի առաջնության ժամանակ։

## Նվաճումներ
### «Յագելոնիյա»
* Լեհաստանի ֆուտբոլի առաջնության բրոնզե մրցանակակիր․ 2014/15 էքստրակլաս

### ՊԱՕԿ
* Հունաստանի չեմպիոն․ 2018/19 մրցաշրջան
* Հունաստանի գավաթի հաղթող․ 2018/19 մրցաշրջան

## Ծանոթագրություններ

## Հղումներ
* 
* 
* 
* 

Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ